**PUBLISKAIS PIEGĀDES LĪGUMS Nr. PS** **2016/09–2-21/2016 – 13**

**„ *Par elektroenerģijas piegādi VSIA “Piejūras slimnīca”***

Liepāja, 2016. gada 01. novembrī

***Valsts Sabiedrība ar ierobežotu atbildību „Piejūras slimnīca”, reģistrācijas Nr. 40003343729***, turpmāk tekstā – LIETOTĀJS, tās *valdes priekšsēdētāja Aigara PUKA* *un valdes locekles Evijas SILIŅAS* personās, kuras rīkojas saskaņā ar Statūtiem, (turpmāk - Pasūtītājs), no vienas puses, un ***SIA ‘’INTER RAO Latvia’’, reģistrācijas Nr. 40103268639***, turpmāk tekstā – TIRGOTĀJS, tās *rīkotājdirektora Pāvela Sosņicka* personā, kas rīkojas saskaņā ar 2015.gada 27.augustā izdotu ģenerālpilnvaru Nr. 1-2712, no otras puses, abi kopā saukti – PUSES, bez viltus, maldiem vai spaidiem, pamatojoties uz iepirkuma “***Par elektroenerģijas piegādi VSIA “Piejūras slimnīca”’’****,* identifikācijas Nr. PS 2016/09, rezultātiem, noslēdz šāda satura līgumu (turpmāk tekstā – LĪGUMS).

**1. LĪGUMA PRIEKŠMETS UN IZPILDES TERMIŅI**

1.1. TIRGOTĀJS piegādā LIETOTĀJAM (turpmāk tekstā – objektiem), kas noteikta šī Līguma pielikumā, elektroenerģiju visā līguma termiņā, atbilstoši finanšu piedāvājumā norādītai cenai, kas iesniegta iepirkuma “Par elektroenerģijas piegādi VSIA “Piejūras slimnīca””, identifikācijas Nr. PS 2016/09, piedāvājumā un noformēts kā Līguma pielikums (1.pielikums).

1.2. Iepirkuma “***Par elektroenerģijas piegādi VSIA “Piejūras slimnīca”’’****,* identifikācijas Nr. PS 2016/09 norādītie elektroenerģijas apjomi ir uzskatāmi par prognozējamiem apjomiem Līguma darbības termiņā. LIETOTĀJS ir tiesīgs iepirkt tādu elektroenerģijas daudzumu, kāds nepieciešams tā darbības nodrošināšanai un samazināt vai palielināt norādīto apjomu.

1.3. LIETOTĀJAM ir tiesības samazināt Līguma pielikumā minēto elektroenerģijas apjomu (daudzumu), un TIRGOTĀJAM nav tiesību pieprasīt, lai LIETOTĀJS Līguma darbības laikā nopirktu un apmaksātu elektroenerģiju Līguma pielikumā noteiktajā piegādes apjomā (daudzumā).

1.4. TIRGOTĀJS piegādā elektroenerģiju saskaņā ar iepirkuma nolikumā noteiktajām prasībām un TIRGOTĀJA iesniegto piedāvājumu un šo Līgumu.

1.5. Elektroenerģiju patērējošie objekti atrodas šādās adresēs:

 1.5.1.XXXXXXXX;

 1.5.2. XXXXXXXX.

**2. LĪGUMA TERMIŅŠ UN TĀ IZPILDES KĀRTĪBA**

2.1. TIRGOTĀJS piegādā elektroenerģiju LIETOTĀJAM saskaņā ar Līgumu laikā ***no 2016.gada 1. decembra līdz 2017.gada 30. novembrim,*** ievērojot LĪGUMA 2.2. punkta noteikumu.

2.2. Elektroenerģija LIETOTĀJAM tiek pārdota, ja spēkā ir sistēmas pakalpojumu līgums starp LIETOTĀJU un elektroenerģijas sistēmas operatoru, kura tīklam ir pieslēgtas LIETOTĀJA elektroietaises.

**3. ELEKTROENERĢIJAS CENA UN NORĒĶINU KĀRTĪBA**

3.1. Cena, par kādu TIRGOTĀJS pārdod un LIETOTĀJS pērk elektroenerģiju tiek noteikta: ***0.03885*** EUR/kWh.

3.2. *3.1.punktā* norādītās elektroenerģijas cena paliek nemainīga visa Līguma darbības laikā.

3.3. Norēķini par elektroenerģiju notiek reizi mēnesī par LIETOTĀJA faktiski patērēto elektroenerģijas apjomu atbilstoši komercuzskaites mēraparātu rādījumiem.

3.4. Līguma *3.1.punktā* nolīgtajā cenā iekļauta rēķinu izrakstīšana, maksājumu iekasēšana, apstrāde, balansēšanas pakalpojuma cena, ar elektroenerģijas tirdzniecību saistītās izmaksas un visi nodokļi un maksas, izņemot pievienotās vērtības nodokli, kas maksājams saskaņā ar spēkā esošajiem Latvijas Republikas normatīvajiem aktiem.

3.5. Komercuzskaites mēraparātu lietošanas kārtība un ar to saistītie jautājumi tiek noteikti sistēmas pakalpojumu līgumā. Pēc sistēmas pakalpojumu līguma noslēgšanas LIETOTĀJS informē TIRGOTĀJU par komercuzskaites mēraparātu rādījumu nodošanas kārtību.

3.6. Katra mēneša pirmajā datumā LIETOTĀJS nolasa komercuzskaites mēraparātu rādījumus – iepriekšējā mēneša patēriņu un summāro patēriņu un ne vēlāk par mēneša trešo darba dienu paziņo TIRGOTĀJAM kādā no minētājiem veidiem:

 3.6.1. pa tālruni: XXXXXXX;

 3.6.2. pa telefaksu: XXXXXXX;

 3.6.3. e-pastu: XXXXXXXXX ;

 3.6.4. rakstiski ievadot datus elektroenerģijas rādījumu ievades portālā [www.e-st.lv](http://www.e-st.lv).

3.7. Līdz kārtējā mēneša 10.datumam TIRGOTĀJS iesniedz LIETOTĀJAM rēķinu par iepriekšējā mēnesī patērēto elektroenerģiju saskaņā ar komercuzskaites mēraparātu rādījumiem. PUSES vienojas, ka TIRGOTĀJS var iesniegt LIETOTĀJAM elektroniski sagatavotu rēķinu, nosūtot to uz e-pasta adresi XXXXXXXX un XXXXXXX. TIRGOTĀJA izrakstītajos rēķinos, kas sagatavoti elektroniski, personas paraksts tiek aizstāts ar tā elektronisko apliecinājumu (autorizāciju). Rēķins tiks uzskatīts par saņemtu nākamajā darba dienā pēc tā nosūtīšanas uz šajā punktā norādīto e-pasta adresi.

Kontaktpersona no LIETOTĀJA puses: XXXXXXXX, tālr.XXXXXX; e-pasta adrese: XXXXXXX

Kontaktpersona no TIRGOTĀJA puses: XXXXXXX, tālr. XXXXX; e-pasta adrese: XXXXXXX

3.8. LIETOTĀJS samaksā rēķinu 15 (piecpadsmit) darba dienu laikā pēc tā saņemšanas. Par samaksas veikšanas dienu tiek uzskatīta diena, kad LIETOTĀJA maksājums ir izpildīts Valsts kases interneta maksājumu apstrādes sistēmā.

3.9.Komercuzskaites mēraparātu rādījumu savlaicīgas nepaziņošanas gadījumā TIRGOTĀJS izraksta rēķinu un LIETOTĀJS to apmaksā pēc visu iepriekšējo mēnešu, taču ne vairāk kā pēdējo 12 (divpadsmit) mēnešu, vidējā patēriņa;

3.10. LIETOTĀJS nekavējoties informē TIRGOTĀJU, ja līdz kārtējā mēneša 10.datumam nav saņemts rēķins par iepriekšējā mēnesī patērēto elektroenerģiju;

3.11. Ja TIRGOTĀJS līdz kārtējā mēneša 15.datumam nav saņēmis paziņojumu no LIETOTĀJA par rēķina nesaņemšanu, tiek uzskatīts, ka LIETOTĀJS savlaicīgi saņēmis rēķinu un viņam nav pretenziju pret rēķinā norādītajiem datiem.

**4. PUŠU SAVSTARPĒJĀS SAISTĪBAS**

4.1. PUSES apņemas ievērot Elektroenerģijas tirgus likuma, Enerģētikas likuma, Ministru kabineta 21.01.2014. noteikumu Nr.50 "Elektroenerģijas tirdzniecības un lietošanas noteikumi" un citu Latvijas Republikā spēkā esošo normatīvo aktu prasības.

4.2. PUSES apņemas neizpaust un neizplatīt trešajām personām bez otras PUSES piekrišanas LĪGUMA noteikumus vai citu LĪGUMA izpildes gaitā iegūtu informāciju, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai, kredītu kontrolei, parādu piedziņai, kā arī citus gadījumus, kad informācijas izpaušanu pieprasa piemērojamie tiesību akti.

4.3. Elektroenerģiju patērējošie objekti var tikt izslēgti no LĪGUMA, PUSĒM par to rakstiski vienojoties, un līdz ar to, mainoties iegādātajam elektroenerģijas daudzumam, LIETOTĀJAM netiek noteiktas soda sankcijas samazinājuma gadījumā.

4.4. Ja LIETOTĀJS vēlās pirkt elektroenerģiju citos objektos, kas nav norādīti LĪGUMA 1.5. punktā, LIETOTĀJS par to informē TIRGOTĀJU. Šādā gadījumā atsevišķa PUŠU rakstiska vienošanās par objekta iekļaušanu LĪGUMĀ pēc tam, kad TIRGOTĀJS ir saņēmis LIETOTĀJA paziņojumu, nav nepieciešama, taču var tikt noslēgta, ja līdz ar to mainās citi LĪGUMA noteikumi (cenas noteikšanas princips, LIETOTĀJA pērkamās elektroenerģijas apjoms u.c.). Attiecības ar sistēmas operatoru LIETOTĀJS risina atsevišķi.

4.*5.* ***LIETOTĀJA pienākumi****:*

4.5.1. noslēgt līgumu ar elektroenerģijas sistēmas operatoru par sistēmas pakalpojumiem LĪGUMA 1.5. punktā norādītajās adresēs;

4.5.2. pilnā apjomā apmaksāt TIRGOTĀJA izrakstītos rēķinus Līguma 3.8.punktā minētajā termiņā, sedzot izdevumus par naudas līdzekļu pārskaitīšanu TIRGOTĀJAM. Ja samaksas termiņa pēdējā diena ir brīvdiena, tad pēdējā samaksas diena ir nākamā darba diena;

4.5.3. nekavējoties informēt TIRGOTĀJU, ja nav savlaicīgi (līdz nākamā mēneša 15.datumam) saņemts rēķins par iepriekšējā mēnesī patērēto elektroenerģiju;

4.5.4. 10 (desmit) darba dienu laikā rakstveidā informēt TIRGOTĀJU par sava juridiskā statusa, nosaukuma, adreses, e-pasta adreses u.c. rekvizītu maiņu, kā arī par īpašumā vai lietošanā esošo objektu, kam tiek piegādāta elektroenerģija, īpašuma vai lietošanas tiesību maiņu;

4.5.5. ar savu darbību neradīt elektroenerģijas kvalitātes pazemināšanos, kas traucē citu lietotāju vai sistēmas operatora elektroietaišu normālu darbu;

4.5.6. organizēt savas elektroietaises kvalificētu apkalpošanu un nodrošināt tehnisko stāvokli atbilstoši elektroietaišu tehniskās ekspluatācijas un elektrodrošības noteikumu prasībām.

4.6. ***LIETOTĀJA tiesības****:*

4.6.1 iepirkt no TIRGOTĀJA elektroenerģiju nepārtraukti visā LĪGUMA darbības laikā;

4.6.2. saņemt balansēšanas pakalpojumu normatīvajos aktos noteiktajā kārtībā;

4.6.3. saņemt no TIRGOTĀJA normatīvajos aktos noteikto informāciju, kas saistīta ar elektroenerģijas pārdošanu LIETOTĀJAM;

4.6.4. iesniegt TIRGOTĀJAM pretenziju par TIRGOTĀJA izrakstīto rēķinu 10 (desmit) kalendāro dienu laikā no rēķina saņemšanas dienas. Pretenzijas iesniegšana neatbrīvo LIETOTĀJU no pienākuma veikt rēķinā norādītās summas apmaksu pilnā apmērā Līgumā norādītajā termiņā. Ja pretenzija tiek atzīta par pamatotu, tiek veiktas rēķina korekcijas un galīgie norēķini starp Pusēm.

4.7. ***TIRGOTĀJA pienākumi:***

4.7.1. nodrošināt elektroenerģijas pārdošanu LIETOTĀJAM nepārtraukti visā LĪGUMA darbības laikā par LĪGUMĀ noteikto elektroenerģijas cenu;

4.7.2. LĪGUMA izpildes nodrošināšanai sadarboties ar elektroenerģijas sistēmas operatoru, kura tīklam ir pieslēgtas LIETOTĀJA elektroietaises, un pa kuru tiek piegādāta TIRGOTĀJA saražotā elektroenerģija;

4.7.3.LĪGUMĀ noteiktajā termiņā iesniegt LIETOTĀJAM rēķinu par iepriekšējā mēnesī patērēto elektroenerģiju;

4.7.4. sekot līdzi LIETOTĀJA patērētās elektroenerģijas apjomam un informēt LIETOTĀJU, ja sagaidāms elektroenerģijas patēriņa pārtēriņš;

4.7.5. 10 (desmit) darba dienu laikā rakstveidā informēt LIETOTĀJU par sava juridiskā statusa, nosaukuma, adreses, e-pasta adreses u.c. rekvizītu maiņu.

4.8. ***TIRGOTĀJA tiesības:***

4.8.1. elektroenerģijas tirdzniecību pārtraukt tikai šādos ārkārtas gadījumos, ja tirdzniecības pārtraukumi radušies:

4.8.1.1. stihiskas nelaimes vai nepārvaramas varas rezultātā;

4.8.1.2. LIETOTĀJA personāla vainas dēļ.

4.9. Kontaktpersonas par Līguma saistību izpildi:

4.9.1 XXXXX, tālr. XXXXXXX, e-pasta adrese: XXXXXX,

4.9.2. XXXXX, tālr. XXXXXX, e-pasta adrese: XXXXXXX.

**5. PUŠU ATBILDĪBA**

5.1. Apmaksas kavējuma gadījumā LIETOTĀJS par katru nokavēto apmaksas dienu maksā TIRGOTĀJAM līgumsodu 0.075% (nulle komats nulle septiņdesmit pieci procenti) apmērā no laikā nesamaksātās summas, bet ne vairāk kā 10% (desmit procentus) no parāda summas,

5.2.Vainīgā PUSE ir atbildīga otrai PUSEI par tiešajiem zaudējumiem, kas vainīgās PUSES vainas dēļ LĪGUMA neizpildes vai nepienācīgas izpildes gadījumā radušies otrai PUSEI.

5.3.TIRGOTĀJS nav atbildīgs LIETOTĀJAM par to, ka tam nav iespējams pārdot elektroenerģiju sakarā ar to, ka LIETOTĀJAM nav spēkā esoša sistēmas pakalpojumu līgums vai sistēmas operators nesniedz LIETOTĀJAM sistēmas pakalpojumus no TIRGOTĀJA neatkarīgu iemeslu dēļ.

5.4.Ja TIRGOTĀJS lauž Līgumu pirms šā Līguma 2.1.punktā noteiktā termiņa, TIRGOTĀJS maksā līgumsodu 10 % (desmit procentu) apmērā no Līguma summas, izņemot Līguma 9.4. punktā noteiktos gadījumus.

**6. LIETOTĀJA saistība ar sistēmas operatoru.**

6.1. Parakstot LĪGUMU, LIETOTĀJS deleģē TIRGOTĀJU LIETOTĀJA vārdā norēķināties ar sistēmas operatoru par sistēmas pakalpojumiem un palīgpakalpojumiem.

6.2. Parakstot šo LĪGUMU, LIETOTĀJS pilnvaro TIRGOTĀJU informēt sistēmas operatoru par šī LĪGUMA 6.1.punktā paredzēto deleģējumu.

6.3. PUSES vienojas, ka maksa par LĪGUMA 6.1. punktā noteiktajiem pakalpojumiem tiek iekļauta LIETOTĀJA elektroenerģijas rēķinā un samaksu par LĪGUMA 6.1. punktā noteiktajiem pakalpojumiem LIETOTĀJS veic TIRGOTĀJAM vienlaicīgi ar apmaksu par elektroenerģiju, pamatojoties uz TIRGOTĀJA šajā LĪGUMĀ noteiktajā kārtībā izrakstītajiem rēķiniem.

**7. DOMSTARPĪBAS UN STRĪDI**

7.1. Visas pretenzijas un strīdus, kas var rasties LĪGUMA izpildes laikā, PUSES risinās savstarpēju pārrunu ceļā. Strīdi, par kuriem nav panākta vienošanās pārrunu ceļā 1 (viena) mēneša laikā, tiks izskatīti Latvijas Republikas normatīvajos aktos noteiktajā kārtībā. Tiesas vieta – pēc LIETOTĀJA juridiskās adreses.

**8. NEPĀRVARAMA VARA**

8.1. PUSES nav atbildīgas par LĪGUMĀ noteikto saistību pilnīgu vai daļēju neizpildi, ja tā radusies tādu apstākļu dēļ, kurus PUSES nevar paredzēt LĪGUMA slēgšanas brīdī, kā arī pārvarēt vai novērst, t.sk. dabas stihijas, ugunsgrēka, militārās akcijas vai blokādes dēļ (tālāk tekstā – nepārvaramas varas apstākļi).

8.2. PUSE, kura nevar izpildīt LĪGUMĀ noteiktās saistības nepārvaramas varas apstākļu dēļ, nekavējoties, bet ne vēlāk 5 (piecu) dienu laikā par to rakstveidā paziņo otrai PUSEI, norādot nepārvaramas varas apstākļus, to iestāšanās laiku un iespējamo izbeigšanos. Pretējā gadījumā PUSEI nav tiesību atsaukties uz nepārvaramas varas apstākļiem kā uz atbrīvošanas no atbildības pamatu.

8.3. Nepārvaramas varas apstākļu gadījumā LĪGUMĀ noteikto saistību izpildes termiņš automātiski pagarinās par laiku, kas vienāds ar nepārvaramas varas apstākļu darbības laiku.

8.4. Ja nepārvaramas varas apstākļi turpinās ilgāk nekā divus mēnešus, katrai PUSEI ir tiesības vienpusēji atkāpties no LĪGUMA, rakstiski par to paziņojot otrai PUSEI. Šādā gadījumā PUSES līdz LĪGUMA izbeigšanai veic savstarpējos norēķinus.

8.5. Nepārvaramas varas apstākļu iestāšanās faktu PUSE, kura nevar izpildīt LĪGUMĀ noteiktās saistības, pierāda ar kompetentas valsts vai pašvaldību institūcijas izdotu dokumentu.

**9. LĪGUMA GROZĪŠANA UN IZBEIGŠANA**

9.1.Līgums izbeidzas, beidzoties Līguma termiņam vai Līgumā noteiktajos gadījumos pirms Līgumā noteiktā termiņa.

9.2.PUSĒM, savstarpēji rakstveidā vienojoties, ir tiesības grozīt LĪGUMU. LĪGUMA grozījumi ir neatņemama LĪGUMA sastāvdaļa.

9.3. LIETOTĀJS ir tiesīgs vienpusēji atkāpties no LĪGUMA, par to vismaz 1 (vienu) mēnesi iepriekš rakstiski paziņojot TIRGOTĀJAM.

9.4. TIRGOTĀJS ir tiesīgs vienpusēji atkāpties no LĪGUMA, par to rakstiski paziņojot LIETOTĀJAM:

9.4.1. ja nav spēkā vai spēku zaudējis LĪGUMA 2.2.punktā minētais sistēmas pakalpojumu līgums - paziņojot 1(vienu) mēnesi iepriekš;

9.4.2. ja LIETOTĀJS nav apmaksājis vairāk kā vienu no TIRGOTĀJA izrakstītajiem rēķiniem, un šāda saistību neizpilde turpinās 30 (trīsdesmit) dienas pēc tam, kad TIRGOTĀJS par to ir rakstiski brīdinājis LIETOTĀJU.

9.5. Jebkurā no gadījumiem, kad PUSE atkāpjas no LĪGUMA saskaņā ar LĪGUMA 9.3. un/vai 9.4. punktiem, LIETOTĀJS apmaksā TIRGOTĀJA izrakstītos rēķinus par saņemto elektroenerģiju līdz LĪGUMA izbeigšanās brīdim.

**10. VISPĀRĒJIE NOTEIKUMI**

10.1. LĪGUMS stājas spēkā LĪGUMA 2.1.punktā noteiktajā termiņā un darbojas līdz 2017.gada 30.novembrim vai līdz pilnīgai LĪGUMA saistību izpildei.

10.2. LĪGUMS var tikt papildināts ar pielikumiem saskaņā ar PUŠU rakstiskām savstarpējām vienošanām. Jebkurš LĪGUMA pielikums ir tā neatņemama sastāvdaļa. Visi papildinājumi un grozījumi LĪGUMA tekstā izdarāmi rakstiski un ir spēkā tikai pēc to abpusējas parakstīšanas.

10.3. LĪGUMS sagatavots latviešu valodā 2 (divos) identiskos eksemplāros uz XXXXXXX lapām. Līgumam ir XXXXXXX pielikums uz XXXXX lapas. Katrai Pusei tiek izsniegts viens līguma eksemplārs. Abiem Līguma eksemplāriem ir vienāds juridiskais spēks.

**11. Pušu adreses, rekvizīti un paraksti**

|  |  |
| --- | --- |
| **LIETOTĀJS** |  **TIRGOTĀJS** |
| **VSIA “Piejūras slimnīca”**Reģ. Nr. 40003343729Jūrmalas ielā 2, Liepājā, LV – 3401XXXXXXXXXXXXXXXXXXXXXXXXXXXXXXXXXXXXXXXXXX | **SIA ‘’INTER RAO Latvia’’** Reģ. Nr. 40103268639, Gustava Zemgala gatve 76, Rīga, LV-1039 XXXXXXX XXXXXXX XXXXXXX XXXXXXX XXXXXXX  |

***1.pielikums***

*publiskajam piegādes līgumam*

 *Nr. PS 2016/09 -2-21/2016 -13*

*XXXXXXXXXXXX*